ওয়েব ডেস্ক: বিবাহ বর্হিভূত সম্পর্কের জেরে অপহরণের অভিযোগ উঠল স্বামীর প্রাক্তন প্রেমিকার বিরুদ্ধে। দক্ষিণ ২৪ পরগনার জীবনতলা থেকে উদ্ধার করা হয়েছে অপহৃত স্বামীকে। স্ত্রীর অভিযোগের ভিত্তিতেই পুলিস স্বামীকে উদ্ধার করে। ঘটনা প্রসঙ্গে জানা গিয়েছে, পশ্চিম বন্দর থানায় স্বামীকে অপহরণের অভিযোগ করেন স্ত্রী। খিদিরপুরের বাসিন্দা ওই মহিলা অভিযোগ করেন যে, তাঁর স্বামী মহম্মদ সাকিবকে তাঁর প্রাক্তন প্রেমিকা সহ আরও কয়েকজন অপহরণ করে। ওই মহিলার অভিযোগের ভিত্তিতেই জীবনতলা থেকে মহিলার স্বামী ও তাঁর প্রাক্তন প্রেমিকাকে আটক করা হয় বলে জানা গিয়েছে। পুলিস ঘটনাটির আরও তদন্ত করছে।